|  |
| --- |
| **OBRAZAC****sudjelovanja javnosti** **u internetskom savjetovanju o nacrtu prijedloga odluke** **ili drugog općeg akta**  |
| **Naziv nacrta odluke ili drugog općeg akta o kojem se provodi savjetovanje** | Nacrt prijedloga Odluke o mjerama zaštite od požara na otvorenom prostoru na području Grada Zagreba |
| **Naziv gradskog upravnog tijela nadležnog za izradu nacrta**  | Gradski ured za mjesnu samoupravu, promet, civilnu zaštitu i sigurnost |
| **Obrazloženje razloga i ciljeva koji se žele postići donošenjem akta**  | Temeljem članka 14. Zakona o zaštiti od požara (Narodne novine 92/10 i 114/22) propisano je da jedinice lokalne i područne (regionalne) samouprave uređuju područje zaštite od požara na svom području sukladno odredbama Zakona o zaštiti od požara i drugih propisa kojima se uređuje područje zaštite od požara te prema vlastitim planovima, potrebama i prosudbama. Slijedom iznijetog, Gradski ured za mjesnu samoupravu, promet, civilnu zaštitu i sigurnost izradio je Nacrt prijedloga Odluke o mjerama zaštite od požara na otvorenom prostoru na području Grada Zagreba. Predmetnim Nacrtom prijedloga Odluke intencija je podići svijest stanovništva o riziku nekontroliranog paljenja vatre na otvorenom prostoru i posljedicama takvog paljenja. Isto tako, potpunom zabranom paljenja vatre na određenim otvorenim prostorima postiže se viši stupanj sigurnosti i zaštite građana i imovine, sigurnosti prometa i štiti se okoliš. Naime, prema podacima Javne vatrogasne postrojbe Grada Zagreba u prosjeku godišnje na području Grada Zagreba izbije oko 1200 požara na otvorenom prostoru, pri čemu se često uzrokuje velika materijalna šteta, teške tjelesne ozljede, teške tjelesne ozljede sa smrtnim ishodom te se povećano iscrpljuju vatrogasni resursi. U razdoblju najvećeg vatrogasnog napora i trajanja protupožarne sezone od 1. lipnja do 30. rujna te u razdobljima kada je na području Grada Zagreba proglašena velika i vrlo velika opasnost od požara na otvorenom prostoru predmetnim Nacrtom prijedloga odluke zabranjuje se spaljivanje, paljenje i loženje vatre na otvorenom prostoru. Također, istim je ostavljena mogućnost izdavanja dopuštenja loženja vatre na otvorenom prostoru po prethodnoj procjeni Javne vatrogasne postrojbe Grada Zagrebu ukoliko su ispunjeni propisani sigurnosni uvjeti. Vatrogasnom zapovjedniku Grada Zagreba ostavlja se mogućnost da po vlastitoj procjeni, a temeljem stanja na terenu i stupnju indeksa opasnosti od nastanka i širenja požara, može donijeti kratkoročnu mjeru zabrane spaljivanja, paljenja i loženja vatre u razdoblju od 1. listopada do 31. svibnja. Donošenjem ove odluke oslobodili bi se kapaciteti vatrogasnih snaga koji na obavijest o dimu ili vatri moraju izaći na intervenciju, a često se utvrdi kako se radi o kontroliranom spaljivanju upravo sukladno propisanim uvjetima iz ovog prijedloga odluke. U slučaju da kontrolirano spaljivanje ipak preraste u požar, vatrogasne snage imale bi podatke o osobi koja ga je prouzročila i točnom mjestu nastanka požara. Također se predmetnim Nacrtom prijedloga odluke propisuju prekršajne odredbe u slučaju nepoštivanja propisanih mjera zaštite od požara, kao i provedba nadzora nad provođenjem iste. |
| **Razdoblje internetskog savjetovanja*****(8. kolovoza 2023. do 7. rujna 2023.)*** |
| Ime i prezime osobe odnosno naziv predstavnika zainteresirane javnosti koja daje svoje primjedbe i prijedloge na predloženi nacrt |  |
| Interes, odnosno kategorija i brojnost korisnika koje predstavljate |  |
| Načelne primjedbe i prijedlozi na predloženi nacrt akta s obrazloženjem |  |
| Primjedbe i prijedlozi na pojedine članke nacrta prijedloga akta s obrazloženjem |  |
| Ime i prezime osobe (ili osoba) koja je sastavljala primjedbe i prijedloge ili osobe koja predstavlja zainteresiranu javnost, e-mail ili drugi podaci za kontakt |  |
| Datum dostavljanja |  |

**Važna napomena:**

**Popunjeni obrazac dostaviti na adresu elektroničke pošte:**

**mjesna-samouprava@zagreb.hr**

 **zaključno do 7. rujna 2023.**

**Po završetku savjetovanja, sve pristigle primjedbe/prijedlozi bit će javno dostupni na internetskoj stranici Grada Zagreba. Ukoliko ne želite da Vaši osobni podaci (ime i prezime) budu javno objavljeni, molimo da to jasno istaknete pri slanju obrasca.**

**Anonimni, uvredljivi i irelevantni komentari neće se objaviti.**